* Vankri sanga peaks olema võimalik liigutada mõlemale poole vankrit.  * Sanga kõrgust peaks saama reguleerida vastavalt vankri lükkaja kasvule.  * Last peaks saama vankris kinnitada viie rihmaga  nii ei suuda ta sellest välja rabelda. Ainult ühest risti üle vankri jooksvast rihmast enamasti ei piisa.  * Jalutuskärul peaks istumisosa seljatugi piisavalt kõrgele üles käima, et lapsel oleks mugavam.  * Vankril peaks olema hea vedrustus.  *  Mugavam on, kui pidur on mõlemal pool vankrit.  * Vankrialune korviosa ei tohiks olla madalamal kui rataste telg, vastasel juhul hakkab korvi põhi äärekividest üle minnes nende vastu käima.  * Jälgida tuleks ka seda, et vankri magamisosa lapse kasvades liiga lühikeseks ei osutuks. 90-sentimeetrisest magamisosast peaks täiesti piisama.